Københavns Adresseavis, 1789-01-19
Torsdagen den 22 Jan., om Eftermiddagen Kl. imellem 2 og 4, bliver i Følge Dom og Execution ved Auction Anden Gang opbuden og til den Høistbydende bortsolgt Spekhøker Ole Hansen Grams Gaard, beliggende i Dronningensgade No. 247 paa Christianshavn, lige for Enden af Børnehuset. Efter Udlægs og Vurderings=Forretning af 17 December sidstleden, bestaaer bemeldte Gaard af et Huus til Gaaden 5 Fag Grundmuur, Resten deraf Muur og Bindingsværk, 3 Etager høi med gebrokken Tag og en Qvist over 3 Fag med Fronte Spids. I Gaarden bag Forhuset en Bygning, bestaaende af 6 Fag Muur og Bindingsværk, 2 Etager høi Halvtag. Et Sidehuus 6 Fag Muur og Bindingsværk, 2 Etager høy Halvtag. Et Baghuus 7 Fag Muur og Bindingsværk 2 Etager høi Halvtag. Et stort Gaardsrum broelagt, hvori er en Portion færsk Pompevand med Opstander og Jern Pomperedskab, samt et Locum af Muur og Bindingsværk. Gaardsrummet er indhegnet med 5 Fag Plankeværk, og til Gaden med en Muur hvorudi en Port. Overalt i Værelserne er 14 Kakkelovne med videre Appertinentier og Indretninger, som Vurderings=Forretningen nærmere om formelder. Bygningerne er i Stadens Brandkasse forsikret for 2600 Rdlr. Fredagen den 23 Januarii, om Eftermiddagen imellem Kl. 2 og 4, bliver afgangne Mad. Else Margrette Slangerups og forhen afdøde Mand, Havnefoged Niels Carstensen Holstes fælleds Stervboes tilhørende Huus, beliggende i Nyhavn paa Charlottenborg Side Nr. 278, første Gang ved Auction opbuden, og om antagelig Bud skeer til den Høystbydende bortsolgt. Huset til Gaden bestaaer af 5 Fag, 3 Etager høyt, grundmuret med Heeltag over, samt et Forgelæg paa 3 Fag til Forsiden med en muret Tavle, ziret med StukkaturArbeyde og paa hver at Siderne en Medaillon; ligesom og en Vaaningskielder under hele Forhuset. I Gaarden er et grundmuret Sidehuus paa 7 Fag, en Etage høy med Halvtag, over, samt et Baghuus paa 6 Fag af Muur og Bindingsverk, 2 Etager høyt med en Qvist over, indvendig i Huset er et af Tømmer afbunden Skillerum og ellers fra øverst til nederst indrettet til Veedhammer, hvilken kan rumme circa 300 Favne Brænde. Bag ved dette sidste Huus er en liden Kiøkkenhauge, som er indhegnet med 5 Fag Brandmuur. Ved Enden af Sidehuset er en liden Hønsegaard, indrettet med et Hønsehuus af Bræder og indhegnet med Stakitverk. Til Huset er en rummelig Gaard, som er broelagt, og deri en Portion fersk Pompevand med Opstander og behørig Redskab, samt et dobbelt Locum med muret Kiste; ligesom og til Stedet behørig Brandredskab. Værelserne ere deels panelede, gibsede, samt betrukne med Lerred, hvorpaa meget smukke og vel udarbeydede historiske Stykker ere malede, samt derom forgyldte Lister. Overalt i Værelserne ere to 3 Etage Vindovne, tre 2 Etage dito med Tromle og Rør, tre enkelte dito, samt en Bilæggerovn, og Dørene overalt i Værelserne i alle 3 Etager ere forsynede med indstukne Laase, Messing Beslag og Hængsler, med videre muur= og nagelfaste Appertinentier, som Stedet med Rette tilhører, og som den derover under 20 December sidstleden tagne Vurderingsforretning nærmere og formelder og bestemmer. Til Liebhabernes Efterretning tiener ellers, at denne Eiendom i Stadens Brandassurane=Casse er forsikret for den Summa 6000 Rdlr., samt at Conditionerne hvorefter samme bortsælges, forinden er at faae til Eftersyn hos Procurator Bradt, boende paa Hiørnet af Vimmelskaftet og Badstuestrædet Nr. 158.